cyanic-selkie/wikianc huggingface dataset:
Juris Jonelis
2005. gadā absolvējis Latvijas Kultūras koledžu. 2008. gadā absolvējis Latvijas Kultūras akadēmijas Dramatiskā teātra režijas mākslas programmu. 2008. gadā iestājies Teātra mākslas maģistra programmā.
Režisējis izrādes Liepājas teātrī, Dailes teātrī, Teātra observatorijā un Daugavpils teātrī. Kā aktieris piedalījies Jaunā Rīgas teātra, Kultūras akadēmijas studentu teātra izrādēs un Daugavpils teātrī.
Pinto
Pinto var būt:
AirBaltic Training
airBaltic Training ir airBaltic meitasuzņēmums, kas piedāvā aviācijas apmācību pakalpojumus Rīgā. Pieejamā pilotu, apkalpes un personāla apmācība ir starptautiski atzīta, un 2011. gada februārī airBaltic Training kļuva par pirmo Starptautiskās gaisa satiksmes asociācijas (IATA) reģionālo apmācību centru visā Eiropas Savienībā. Apmācības programmas apmeklē cilvēki no vairāk nekā 30 dažādām valstīm, tostarp no Skandināvijas, Rietumeiropas, Tālajiem Austrumiem un Neatkarīgo Valstu Sadraudzības (NVS). 2013. gadā uzņēmuma apgrozījums bija starp 2 un 3 miljoniem eiro.
Goslers
Goslers (de) ir vācu izcelsmes uzvārds:
Cilvēki ar šādu uzvārdu:
Frida Pinto
Frida Pinto (en; dzimusi ) ir indiešu aktrise un modele.
Pudučerri
Pudučerri jeb Pondičeri  ir Indijas savienības teritorija (administratīvā vienība), kuru veido četras Francijas bijušās kolonijas Indijā: Pudučerri, Kāraikāla, Mahe un Janama. Teritorijas administratīvais centrs un lielākā pilsēta ir Pudučerri, kas ir arī teritorijas nosaukuma pamatā. Pudučerri kopēja platība ir 492 km², bet iedzīvotāju skaits pārsniedz 1,24 miljonus.
Frida Pinto
Pinto labāk zināma kā Latikas lomas atveidotāja Amerikas Kinoakadēmijas balvu ieguvušajā filmā "Graustu miljonārs" (2008). Vēlāk viņa arī atveidoja lomas filmās Miral (2010), "Tu satiksi slaidu, nepazīstamu tumšmati" (You Will Meet a Tall Dark Stranger, 2010), "Pērtiķu planētas sākotne" (2011) un "Nemirstīgie" (2011).
Nārvelis
Nārvelis (arī Karvelis, Narvele, Narvelis) ir upe Latvijā, Abula labā krasta pieteka Smiltenes un Valmieras novadā. Sākas no Slīpju ezera uz Smiltenes un Plāņu pagastu robežas. Tek rietumu virzienā, upes gultne visā garumā regulēta. Uzņem novadgrāvju ūdeņus no apkārtnes meliorētajām platībām. Upi šķērso autoceļš P25.
Vaļkarkaja
Polārā hidrometeoroloģiskā stacija «Vaļkarkaja» (ru) ir Krievijas polārā hidrometeoroloģiskā stacija Arktikā. Ir izvietota Austrumsibīrijas jūras dienvidaustrumu krastā 19 km uz austrumiem no Šelagu raga. Stacija administratīvi ietilpst Čukotkas autonomā apvidus Čaunas rajonā.
Vēsture
Stacija izveidota 1934. gada augustā kā Misšelagska (Мыс Шелагский). Pirmais tās vadītājs bija Aņisimovs. 1941. gada stacija slēgta; novērojumu programma pārcelta uz tagadējo lokāciju. Jaunā stacija izvietojās uz apmēram 200 m platas strēles starp Valkarkajas lagūnu (ckt — ‘maza zemnīca, būvēta no vaļa žokļiem’) un Austrumsibīrijas jūru. 1940.—1950. gados staciju apdraudēja no netālā Čaunlaga bēgošie ieslodzītie un stacijā tika norīkota bruņota apsardze. Aukstā kara laikā līdzās polārstacijai bāzējās pretgaisa aizsardzības spēku radiolokācijas garnizons. 2008. gadā Valkarkajas stacijā un netālajā pamestajā Tumannajas hidrogrāfijas bāzē uzņēma mākslas filmu «Kā es pavadīju šajā vasarā» (Как я провёл этим летом) — trilleri par dzīvi izdomātā polārstacijā Ārčimas salā.
Stacijā tiek veikti meteoroloģiskie, hidroloģiskie un ģeofiziskie novērojumi, vides piesārņojuma monitorēšana.
2006. gada pasaules čempionāts cīņas sportā
Komandu vērtējums
Katrā svara kategorijā cīkstonis par izcīnīto 1. vietu komandai deva 10 punktus, 2. vietu — 9 punktus, 3.—4. vietu — 8 punktus, 5.—6. vietu — 6 punktus, 7. vietu — 4 punktus, 8. vietu — 3 punktus, 9. vietu — 2 punktus un 10. vietu — 1 punktus.
Tanedarvala
Tanedarvala (Thanedar Wala) ir Indas pietekas Kurramas posms Pakistānas ziemeļdaļā, Haibarā Pahtūnhvā. Upē šeit atrodas vairākas attekas un periodiski applūstošas salas. Tanedarvala ir putnu ziemošanas vieta. 1976. gadā iekļauta Rāmsaras vietu sarakstā.
Augu aizsardzība
Augu aizsardzība ir tiesisku, tehnisku, organizatorisku un praktisku pasākumu kopums, kas veicams, lai izpētītu saimnieciski izmantojamajiem augiem kaitīgo un konkurējošo organismu bioloģiskos un ekoloģiskos faktorus, noteiktu un īstenotu šo organismu izplatības ierobežošanu un apkarošanu - cīnītos ar nezālēm, kukaiņiem un augu slimībām. Zinātni, kas pēta augu slimības, sauc par fitopatoloģiju.
Augu aizsardzības mērķis ir novērst zaudējumus lauksaimniecībā un mežsaimniecībā. Tās nozīmi raksturo tas, ka pasaules mērogā kaitīgie organismi ik gadus iznīcina līdz 35% potenciālās ražas.
Dažādas tautas metodes, kā apkarot augiem kaitīgos un konkurējošos orghanismus, radās reizē ar lauksaimniecību. Tika ravētas nezāles, cīņā ar slimībām lietoti pelni, uzstādīti putnu biedēkļi un slazdi grauzēju iznīcināšanai. Lasot latviešu tautas dziesmas, atklājas arī maģijas slānis augu aizsardzībai. 19. gadsimta vidū, kad izveidojās Latvijas lauksaimnieku slānis, lai paaugstinātu ražību, nācās sekot modernajiem zinātnes sasniegumiem. Latvijas lauksaimnieku biedrības piesaistīja speciālistus un 1913. gadā nodibināja "Baltijas bio-entomoloģijas staciju". Tas ir sākums zinātniski pamatotu metožu ieviešanai augu aizsrdzībā Latvijā.
Augu aizsardzība nav apdraudētu augu sugu aizsardzība, kuru nodrošina dabas aizsardzības pasākumu kopums.
Augiem kaitīgo un konkurējošo organismu apkarošana
Kaitīgo organismu apkarošanai izmanto agrotehniskus, ķīmiskus un integrētus pasākumus :
Praksē šīs metodes tiek lietotas integrēti, atbilstoši konkrētās lauksaimniecības vajadzībām.
Vera Menčika
Vera Menčika (cz; en;, Maskava - , Londona) bija Čehoslovākijas un Apvienotās Karalistes šahiste, pirmā pasaules čempione (1927—1944).
Augu aizsardzība
Augu aizsardzība Latvijā
Latvijā valsts uzraudzību augu aizsardzības jomā organizē un veic Valsts augu aizsardzības dienests, kas ir Zemkopības ministrijas padotībā esoša tiešās pārvaldes iestāde. Dienesta uzdevums ir laikus konstatēt kaitīgo organismu parādīšanos, prognozēt to attīstību, noteikt augu karantīnas pasākumus konkrētos gadījumos un vietās, kā arī veicināt augu aizsardzības pasākumu veikšanu tādā apjomā, lai likvidētu vai ierobežotu kaitīgo organismu izplatīšanos un samazinātu to negatīvo ietekmi. Šo darbu veic augu aizsardzības inspektori. Dienests izveidots 1999. gadā un ir Valsts augu aizsardzības stacijas tiesību un saistību pārņēmējs.
Vera Menčika
Biogrāfija
1921. gadā kopā ar vecākiem pārcēlusies uz Lielbritāniju, kur kļuvusi par Hastingsas šaha kluba biedri. 1925. gadā uzvarējusi divos mačos toreizējo Lielbritānijas čempioni šahā Edīti Praisu ar vienādu rezultātu 3:2. Pēc tam divus gadus pēc kārtas (1926, 1927) bijusi Lielbritānijas atklātā jauniešu šaha čempionāta uzvarētāja.
Augu aizsardzība
Augu aizsardzība Latvijā
Augu aizsardzības zinātnisko darbu Latvijā kopš 1913. gada veica Augu aizsardzības institūts, iestāde, kuras nosaukums laikmetu griežos vairākkārt mainījies. Pēc neatkarības atjaunošanas līdz 2019. gadam zinātniskos pētījumus un references laboratorijas funkcijas veica Latvijas Augu aizsardzības pētījumu centrs, kad zinātnes funkcija no tā tika nodota LLU Augu aizsardzības zinātniskajam institūtam "Agrihorts", kas atrodas Jelgavā. Pētījumi fitopatoloģijā notiek arī Latvijas Lauksaimniecības Universitātē, Latvijas Mežzinātnes institūtā "Silava" u.c.
Vera Menčika
Biogrāfija
1927. gadā pārliecinoši uzvarējusi pirmajā FIDE rīkotājā Pasaules sieviešu šaha čempionātā (+10 −0 =1). Vēlākajos gados sekmīgi aizstāvējusi savu titulu turnīros Hamburgā (1930), Prāgā (1931), Folkstonā (1933), Varšavā (1935), Stokholmā (1937), Buenosairesā (1939), un mačos ar Soņu Grafu Roterdamā (1934) 3:1 (+3 −1 =0) un Zemeringā (1937) 11,5:4,5 (+9 −2 =5). Pasaules čempiones nosaukumu saglabājusi līdz savai nāvei.
No 1929. gada piedalījusies arī vīriešu šaha turnīros. Labāko rezultātu uzrādījusi 1929. gadā Ramsgeitā, kur kopā ar Akibu Rubinšteinu dalījusi 2.-3. vietu, tikai par puspunktu atpaliekot no uzvarētāja Hosē Raula Kapablankas, bet apsteidzot savu šaha skolotāju Gēzu Maroci. 1934. gadā Menčika ieņēma 3. vietu Mariboras šaha turnīrā, apsteidzot Rūdolfu Špīlmanu un Milanu Vidmaru. No vīriešu turnīros spēlētajām 487 partijām Menčikai izdevās uzvarēt 147, tikpat partijās viņai izdevās panākt neizšķirtu. Tā laika šahistu vidū Menčikai zaudējušos vīriešus dēvēja par «Veras Menčikas kluba» biedriem, un to starpā bija arī nākamais Pasaules čempions Makss Eive.
Otrā Pasaules kara laikā 1944. gada jūnijā Vera Menčika kopā ar māti un māsu Olgu gāja bojā vācu uzlidojumā no raķetes Fau-1.
Veras Menčikas vārdā ir nosaukts kauss, kurš tiek pasniegts Pasaules šaha olimpiādes uzvarētājām sieviešu komandu turnīrā (izcīna kopš 1957. gada).
Džeisons Denajers
Džeisons Denajers (dzimis ) ir Beļģijas futbolists, aizsargs, Beļģijas futbola izlases dalībnieks. Kopš 2018. gada spēlē Ligue 1 līgas kluba Lionas "Olympique" sastāvā.
Pirmo oficiālo spēli aizvadīja Celtic rindās. Savā debijas sezonā kļuva par Skotijas Premjerlīgas labāko jauno spēlētaju. Tajā pašā gadā Celtic izcīnija Premjerlīgas titulu un Skotijas līgas kausu. Nākamajā sezonā viņu izīrēja Turcijas klubs "Galatasaray". Denajeram aizvadot 17 spēles, Galatasaray uzvarēja Turcijas kausā.
Denajers savu valsti ir pārstāvējis U19 un U21 izlasēs. 2015. gada martā viņš debitēja Beļģijas izlasē. Tajā mačā viņš nāca uz maiņu 67. minūtē un Beļģija ar 1:0 Jeruzalemē apspēlēja Izraēlu. 2016. gada Eiropas čempionātā viņš aizvadīja vienu spēli, nākot uz maiņu ceturtdaļfinālā pret Velsu.
Vacumnīki (Lauderu pagasts)
Vacumnīki ir ciems Zilupes novada Lauderu pagastā. Izvietojies pagasta dienvidrietumu daļā 20,5 km no pagasta centra Lauderiem, 26,4 km no novada centra Zilupes un 302,9 km no Rīgas.
Apdzīvotā vieta izvietojusies nomaļus no vietējas nozīmes autoceļiem, Gumineicas upītes krastos.
Teneismuiža
Teneismuiža ir ciems Skaistas pagastā, Krāslavas novadā. Atrodas 288 km attālumā no Rīgas.
Ciema apkārtnē atrodas ūdenstilpes Sivers, Teneiss. Valsts aizsargājamie kultūras pieminekļi ciema apkārtnē: Tenīsa senkapi.
Canadian Tire Centre
Canadian Tire Centre ir daudzfunkcionāla halle Otavā, Kanādā. Arēna ir atklāta. Šeit savas mājas spēles aizvada NHL klubs Otavas "Senators". Šeit ir noticis 2009. gada Pasaules čempionāts hokejā junioriem.
CONCACAF Nāciju līga
CONCACAF Nāciju līga ir starptautiskas futbola izlašu sacensības, kurās spēlē Ziemeļamerikas, Centrālamerikas un Karību reģiona futbola asociāciju konfederācijas (CONCACAF) dalībvalstu vīriešu izlases.
Par Nāciju līgas izveidi CONCACAF paziņoja 2017. gada novembrī. Pirmajā sezonā kvalifikācijas spēles sākās 2018. gada septembrī. Pirmais finālturnīrs tika aizvadīts 2021. gada jūnijā Denverā.
Komandas pēc līmeņa ir sadalītas trīs līgās (A, B un C), starp līgām notiek komandu paaugstināšana un pazemināšana. Nāciju līgas sacensības ir arī kā kvalifikācija CONCACAF Zelta kausam. Abos līdz šim aizvadītajos turnīros ir uzvarējuši ASV izlases futbolisti.
Latvijas Tenisa savienība
Latvijas Tenisa savienība ir galvenā par tenisu atbildīgā organizācija Latvijā. Organizācija dibināta 1929. gadā. Tās galvenā mītne atrodas O. Kalpaka prospektā 16, Jūrmalā.
Kopš 2022. gada septembra savienības prezidents ir izcilākais latviešu tenisists Ernests Gulbis, kurš stājās organizācijas ilggadīgā vadītāja Jura Savicka vietā.
Džimijs Grīvss
Džeimss Pīters Grīvss (en, dzimis, miris ) bija Anglijas futbolists, spēlēja uzbrucēja pozīcijā. Grīvss ir visu laiku labākais Tottenham Hotspur vārtu guvējs, kā arī vēsturē labākais vārtu guvējs Anglijas augstākajā futbola līgā. Sešas reizes kļuvis par līgas labāko vārtu guvēju.
173. gaisa desanta brigāde
173. gaisa desanta brigāde, saukta par Debesu kareivjiem , ir ASV Armijas gaisa desanta kājnieku brigādes kaujas grupa, kuras pamata dislokācijas vieta ir Vičenca Itālijā.
Džimijs Grīvss
Savu karjeru Grīvss sāka Chelsea komandā. 1961. gadā Grīvss pievienojās Itālijas Serie A komandai AC Milan, kur gan nospēlēja 12 spēles, līdz atgriezās Anglijā un pievienojās Tottenham Hotspur. Ar Tottenham Hotspur komandu Grīvss izcīnīja divus FA kausus. Savu profesionālo karjeru Grīvss noslēdza West Ham United.
173. gaisa desanta brigāde
Izveidota 1917. gadā kā '''173. kājnieku brigāde''' tā Pirmā pasaules kara laikā tika nosūtīta uz Franciju, bet tā arī kaujās nepiedalījās. Plašāk ir pazīstama ar savu darbību Vjetnamas karā. Brigāde bija pirmā lielākā ASV vienība, kas tika nosūtīta uz Vjetnamu, kur dienēja no 1965. līdz 1971. gadam, kopumā zaudējot gandrīz 1800 kareivju.
Leopolds
Leopolds var būt:
173. gaisa desanta brigāde
2014. gada 23. aprīlī četras rotas no brigādes tika nosūtītas uz Latviju, Lietuvu, Igauniju un Poliju, tādējādi reaģējot uz Krievijas militārajiem manevriem pie Ukrainas robežas. Rotas piedalīsies kopīgās mācībās ar NATO sabiedrotajiem.
Džimijs Grīvss
Anglijas futbola izlases sastāvā Grīvss uzvarēja 1966. gada FIFA Pasaules kausā.
Sasnieugmi
AC Milan
Tottenham Hotspur
Anglija
Georgijs Surkovs
Georgijs Surkovs (dzimis ) ir latviešu režisors.
2009. gadā beidzis Jūrmalas 5. vidusskolu. 2013. gadā absolvējis Latvijas Kultūras akadēmiju. 2016. gadā absolvējis maģistrantūru Maskavas Dailes teātra skolā.
2014. gadā izveidojis festivālu "Telpa - Daugavpils", kuram ir arī mākslinieciskais vadītājs.
Veidojis izrādes vairākos teātros, tai skaitā Daugavpils teātrī, Rēzeknes teātrī "Joriks", Dirty Deal Teatro un Rīgas Krievu teātrī.
Unhoštja
Unhoštja ir pilsēta Čehijā, Centrālčehijas apgabala Kladno apriņķī uz dienvidiem no Kladno.
Jurgeļi
Jurgeļi bija skrajciems Rēzeknes novada Strūžānu pagastā. Atradās pagasta dienvidaustrumu daļā 3,5 km no pagasta centra Strūžāniem, 29 km no novada centra Rēzeknes un 248 km no Rīgas.
Pēc Valsts zemes dienesta datiem bijušajā ciemā atrodas tikai 1 viensēta.
Velsas Prinča šaurums
Velsas Prinča šaurums (en) ir jūras šaurums Kanādas Arktiskajā arhipelāgā. Savieno Vikonta Melvila šaurumu ziemeļos ar Amundsena līci dienvidos. Atdala Benksa salu rietumos no Viktorijas salas austrumos.
Velsas Prinča šaurums ir viens no iespējamajiem maršrutiem Ziemeļrietumu jūrasceļā. Lielāko gada daļu pildīts ar ledu.
Pirmais no eiropiešiem šaurumu 1850. gadā atklāja īru jūrasbraucējs Roberts Maklūrs (Robert McClure), iekuģojot tajā no rietumiem, bet iesala ledū. Maklūrs šaurumu izpētīja suņu pajūgā un noteica, ka tas savienots ar Perija šaurumu. Nosaukts par godu Velsas princim Albertam Eduardam. Šaurumu pirmais caurkuģoja Henrijs Larsons 1944. gadā pēc neveiksmīgā mēģinājuma caurkuģot Maklūra šaurumu.
1977.—1978. gada Eiropas kausa sezona
1977.—1978. gada Eiropas kausa sezona bija Eiropas spēcīgākā futbola klubu turnīra 23. sezona. Sezona ilga no līdz. Finālspēle norisinājās Vemblija stadionā Londonā.
Par Eiropas kausa uzvarētājiem otro reizi pēc kārtas kļuva Anglijas klubs Liverpool, kas finālā uzvarēja Beļģijas klubu Club Brugge ar rezultātu 1–0. Club Brugge komanda kļuva par pirmo komandu no Beļģijas, kas ir spēlējusi Eiropas kausa finālā.
Bērzenes strauts
Bērzenes strauts (arī Āžu valks (augštecē), Briežu valks (lejtecē)) ir Bērzenes kreisā krasta pieteka Saldus novadā un Kuldīgas novadā.
Tek ziemeļu virzienā. Bērzenes strautu nešķērso valsts autoceļi.
2011. gada Abū Dabī Grand Prix
2011. gada Abu Dabī Grand Prix izcīņa notika 13. oktobrī Abu Dabī. Uzvaru izcīnīja Luiss Hamiltons, aiz sevis atstājot Fernando Alonso un Džensonu Batonu. Sezonas līderis Sebastians Fetels pirmo reizi sezonā izstājās jau sacīkšu sākumā.
Sacīkste
Piezīmes:
Patna
Patna (, Paṭnā) ir pilsēta Indijas ziemeļos, Bihāras štata administratīvais centrs, atrodas Gangas upes dienvidu krastā. Pilsētā atrodas vairāki budisma, hinduisma un džainisma svētceļotāju galamērķi. Vēsturiski ar nosaukumu Pataliputra tā ir bijusi galvaspilsēta vairākām valstīm, kas pastāvēja mūsdienu Indijas teritorijā, piemēram, Maurju impērijai. 2011. gadā Patnā dzīvoja aptuveni 1,68 miljoni iedzīvotāju, un pēc šī rādītāja tā ir 19. lielākā pilsēta Indijā.
Malnupeite (Rudņas pieteka)
Malnupeite (arī Malnupe, Melnupe, Melnupīte) ir Rudņas labā krasta pieteka Krāslavas un Augšdaugavas novados.
Iztece - pie Lielajiem Ondzuliem. Tek dienvidu virzienā. Ietek Rudņā pie Lielajiem Muļķiem. Upi šķērso valsts autoceļi V637 (Izvalta – Naujenes stacija – Krīvāni) un A6 (Daugavpils šoseja), kā arī dzelzceļa līnija Daugavpils—Indra. Upes krastos atrodas Hmeļnicki, Borovka. Pie Borovkas - Borovkas baznīca.
Emiljano Sapata
Emiljano Sapata Salasars (es; dzimis, miris ) bija viens no Meksikas revolūcijas līderiem, meksikāņu nacionālais varonis.
Sapata izveidoja un vadīja Dienvidu atbrīvošanas armiju (Ejército Libertador del Sur), kas 1911. gadā sakāva Porfirio Diasa karaspēku. 1915. gadā valdības karaspēks sakāva Sapatas armiju.
Bērtiņu kalns
Bērtiņu kalns (arī Biertiņu kols, Ezerkalns) ir paugurs Alūksnes augstienes Malienas paugurainē. Izvietojies Alūksnes novada Alsviķu pagastā, dienvidos no Bērtiņu ezera. Izometriskas formas glaciostrukturāls paugurs, diametrā ap 1 km ar vairākām virsotnēm. Stāvas nogāzes, ko saposmo vairākas gravas. Apaudzis ar mežu. Pauguru šķērso Alsviķu — Strautiņu autoceļš, centrālajā un dienvidu daļā smilšu karjeri.
Pešāvara
Pešāvara (, Pex̌awar,, Pishāwar) ir pilsēta Pakistānā, Ziemeļrietumu pierobežas provinces administratīvais centrs. Tā atrodas netālu no Pakistānas un Afganistānas robežas. Pešāvara ir pierobežas tirdzniecības, ekonomikas, politikas un kultūras centrs. 2010. gadā iedzīvotāju skaits bija aptuveni 3,625 miljoni. Lielākoties tur dzīvo puštuni. Pilsētā dzīvo arī vairāki tūkstoši tadžiki, hazāri, uzbeki un čigāni. Aptuveni 99% no iedzīvotājiem ir musulmaņi.
Kušānu valsts laikā (1.–3. gadsimts) pilsētas nosaukums bija Purušapura. Caur to gāja Zīda ceļš.
LG
LG Corp. (주식회사 LG)), ir Dienvidkorejas konglomerāta mātes uzņēmums. Tas ir Dienvidkorejā ceturtais lielākais čebols (pēc Samsung, Hyundai Motor Group un SK). Dibināts 1947. gadā. Galvenais birojs atrodas Seulā. Uzņēmuma galvenās nozares: elektronika, ķīmiskā rūpniecība, telesakari un pakalpojumi.
LG Corp. akcijas tiek kotētas Korejas biržā. Lielākie akcionāri ir Kū ģimene.
Vēsture
1952. gadā uzņēmums pirmais Korejā sāka ražot plastmasu. 1953. gadā dibināts uzņēmums Lak Hui Industry (tagad LG International Co.). 1954. gadā izlaista pirmā krēmveidīgā zobu pasta Lucky; tā iemantoja tik lielu popularitāti, ka vēlāk jebkura ražotāja zobu pastu Dienvidkorejā sāka saukt par Lucky. 1956. gadā Lak-Hui pirmie Korejā sāka ražot polivinilhlorīda caurules. 1959. gadā dibināts meitas uzņēmums Goldstar (tagad LG Electronics); tas sāka ražot sadzīves tehniku un elektroniku. 1959. gadā Goldstar izlaida Korejā pirmo tranzistoru radiouztvērēju.
Goldstar 1960. gadā sāka ražot elektriskos ventilatorus, 1961. gadā — telefonus. 1962. gadā Goldstar pirmie Dienvidkorejā sāka eksportēt radiouztvērējus. 1965. gadā izlaists pirmais ledusskapis. 1967. gadā Goldstar pirmie Dienvidkorejā sāka ražot televizorus. 1967. gadā Lak-Hui izstrādāja pirmo šampūnu. 1967. gadā Kū Inhvoi kopā ar Caltex uzbūvēja naftas pārstrādes rūpnīcu. 1968. gadā Goldstar izlaida pirmo mājas gaisa kondicionieri. 1969. gadā Goldstar pirmie Korejā izstrādāja liftu un eskalatoru, kā arī veļas mašīnu.
Pēc Kū Inhvoi nāves, 1970. gadā vadību uzņēmumā pārņēma viņa dēls Kū Čakjuns (Koo Cha-Kyung). Pirms tam viņš strādāja par skolotāju, bet pēc Lak-Hui pārņemšanas kļuva par veiksmīgu uzņēmēju. 1971. gadā nopirkts Dienvidkorejā pirmais privātais televīzijas kanāls Pusan Munhwa. 1974. gadā Lak-Hui Chemical Industrial Corp. pārdēvēts par Lucky Corp. 1976. gadā dibināts meitas uzņēmums Goldstar Precision Industry (tagad LG Innotek). 1977. gadā Goldstar sāka ražot Dienvidkorejā pirmo krāsu televizoru. 1977. gadā dibināts meitas uzņēmums Lucky Petrochemicals.
1982. gadā Goldstar atvēra pirmo Dienvidkorejas rūpnīcu ārvalstīs (televizoru ražottni ASV, Hantsvilā). 1983. gadā uzņēmuma nosaukums mainīts no Lucky uz Lucky Goldstar. 1986. gadā dibināts Ekonomisko pētījumu institūts. 1987. gadā dibināts IT pakalpojumu uzņēmums STM (tagad LG CNS). 1987. gada oktobrī pabeigta Lucky Goldstar biroju kompleksa Seulā celtniecība. 1989. gadā vairākās valstīs izveidoti kopuzņēmumi.
1994. gadā nopirkti 57 % ASV televizoru ražotāja Zenith Electronics kapitāldaļu. 1995. gada janvārī mātes uzņēmuma nosaukums mainīts uz LG; Goldstar kļuva par LG Electronics. Par uzņēmuma vadītāju kļuva Bonmū Kū (Bon Moo Koo). 1996. gadā dibināts meitas uzņēmums LG Telecom (tagad LG U+). 1999. gadā kopā ar Philips dibināts kopuzņēmums LG.Philips LCD (tagad LG Display). 1999. gadā pusvadītāju bizness LG Semiconductor tika pārdots Hyundai Electronics Industries (tagad SK Hynix).
2001. gadā LG Chem sadalīts trīs uzņēmumos: LGCI, LG Chem un LG Household & Health Care. 2002. gadā dibināts uzņēmums LG Life Sciences. 2003. gada novembrī no LG grupas atdalīts kabeļu ražošanas uzņēmums LG Cable un citi mašīnbūves un elektrosistēmu uzņēmumi: LG-Nikko Copper, LG-Caltex Gas, Kukdong City Gas (tagad tie apvienoti grupā LS). 2004. gada 1. jūlijā LG grupas atdalīti celtniecības un inženierijas uzņēmumi, izveidojot GS; atdalīšana pabeigta 2005. gada janvārī; Hū ģimene turpmāk kontrolēja GS, bet Kū ģimene — LG un LS grupu. 2007. gadā dibināts uzņēmums LG Solar Energy.
Grupas struktūra
LG meitas un asociētie uzņēmumi, sadalīti pa galvenajām nozarēm:
Melderis
Melderis (de — 'dzirnavnieks'; sieviešu dzimtē Meldere) ir vācu cilmes uzvārds. Cilvēki ar šo uzvārdu:
Ezerkalns
Ezerkalns var būt:
Rūdolfs Egle
Rūdolfs Egle (dzimis, miris ) bija latviešu literatūrzinātnieks un tulkotājs.
Dzīvesgājums
Dzimis 1889. gadā Druvienas pagasta Mazvasaraudzos, lauksaimnieka ģimenē. Mācījās Druvienas pagastskolā, Šļukuma-Neibeizera ministrijas skolā, pēc tam Valmieras proģimnāzijā. 1906. gadā iestājās A. Ķeniņa reālskolā Rīgā. Tur par literatūras skolotāju strādāja A. Saulietis, kura ietekmē Egle pievērsās literatūrai. 1910. gadā, skolu nepabeidzis, Egle devās mācīties uz Drēzdenes konservatoriju, taču karaklausības dēļ bija spiests pēc nepilna gada atgriezties. Egle nokārtoja reālskolas gala pārbaudījumus un studēja komerczinātnes Rīgas Politehniskajā institūtā, bet studijas nebeidza un strādāja laikrakstā "Latvija".
Pirmā pasaules kara laikā 1915. gadā Egle devās bēgļu gaitās uz Petrogradu, kur kopā ar A. Gulbi noorganizēja laikrakstu "Jaunās Pēterpils Avīzes". Apmeklēja lekcijas Petrogradas universitātē un Mākslas institūta literatūras fakultātē. 1917. gadā Egle sāka strādāt Krievijas ZA bibliotēkas Slāvu nodaļā, no 1918. līdz 1922. gadam bija nodaļas vadītājs. 1922. gadā atgriezās Latvijā un iesaistījās Kultūras fonda darbā. No 1924. līdz 1934. gadam bija tā inspektors, no 1924. gada — Bibliotēku padomes sekretārs.
Pēc Latvijas okupācijas Otrā pasaules kara laikā 1940. gadā Egle aktīvi piedalījās LPSR Rakstnieku savienības darbā, par aktīvo sabiedrisko darbību vācu okupācijas laikā viņu vairākus mēnešus turēja apcietinājumā.
Pēc kara beigām no 1944. līdz 1947. gadam Egle vadīja LVU Filoloģijas fakultātes Literatūras teorijas un Vispārīgās literatūras katedru (no 1944. gada — docents, no 1946. gada — profesors). No 1946. līdz 1947. gadam bija arī LPSR ZA Valodas un literatūras institūta direktora vietnieks zinātniskajā darbā.
Miris 1947. gada 17.decembrī Rīgā, apbedīts Raiņa kapos.
Darbi
Pirmā publikācija — dzejolis "Bērns" laikrakstā "Dzimtenes Vēstnesis". Recenzijas un rakstus Egle publicējis no 1914. gada. Kopā ar brāli Kārli Egli rediģēja kritikas un grāmatniecības žurnālu "Latvju Grāmata" (1922-1931), kurā publicētas daudzas Rūdolfa Egles recenzijas par jaunizdotajām grāmatām un vairāki raksti. Egle noorganizēja un vadīja savu literatūras studiju (1935-1940). Rediģēja Kārļa Veidenbauma rakstus, ar plašām monogrāfiskām apcerēm (izdotas arī grāmatas) un komentāriem publicēti Eduarda Veidenbauma raksti, Jāņa Poruka un Kārļa Skalbes kopoti raksti. Kopā ar Andreju Upīti sarakstījis "Pasaules rakstniecības vēsturi". Egles sakārtojumā publicēta antoloģija "Latvju lirika". Ar Egles apceri un komentāriem iznāca Viljama Šekspīra darbi.
Pēc Otrā pasaules kara Egle sastādījis un komentējis Mihaila Ļermontova rakstus un Heinriha Heines izlases. Tulkojis Mihaila Ļermontova romānu "Mūsu laiku varonis", kā arī Gija de Mopasāna, Volta Vitmena un citu autoru darbus. Egle publicējis periodikā par literatūras vēstures, kritikas, un tulkošanas jautājumiem vairākus rakstus, kuros uzsvēris literārā teksta un stila analīzes nepieciešamību. 1989. gadā daļa Egles rakstu tika sakopota izlasē "Raksti par literatūru".
Žlobnova
Žlobnova ir ciems Zilupes novada Lauderu pagastā. Izvietojies pagasta dienvidu daļā 13,9 km no pagasta centra Lauderiem, 25,3 km no novada centra Zilupes un 313,2 km no Rīgas.
Apdzīvotā vieta izvietojusies nomaļus no vietējas nozīmes autoceļiem.
Krogasēta
Krogasēta var būt:
936. gads
936. gads (CMXXXVI) bija garais gads, kas pēc Jūlija kalendāra sākās piektdienā.
Liesas slimības
Liesas slimības ir dažādi iedzimti vai iegūti liesas darbības traucējumi, slimības vai anomālijas. Slikti funkcionējošas liesas dēļ var rasties smagākas slimību formas, piemēram, var rasties smagas anēmijas forma hemolītiskās anēmijas gadījumā. Liesu var pārbaudīt ar objektīvām metodēm — palpējot, auskultējot un perkutējot.
Liesai var attīstīties dažādi funkcionālie traucējumi. Normāli embriju liesa veido visas asins šūnas, taču pieaugušiem liesa veido tikai limfocītus, monocītus un plazmatiskās šūnas, bet patoloģijā pieaugušam liesa spēj ražot arī granulocītus un eritrocītus. Sakarā ar ietekmi uz hemopoēzi, liesas patoloģijas dēļ var rasties leikopēnija, trombocitopēnija vai pancitopēnija.
Liesas slimību gadījumā slimniekam parādās hemorāģiskais sindroms: ādas asinsizplūdumi, asins tecēšana no deguna, smaganām un maksts, sklēras un ādas segumu dzelte (malārijas, hemorāģiskās anēmijas vai citu iemeslu dēļ) vai ādas bālums, vēl splenomegālijas (liesas palielināšanās) gadījumā var traucēt kreisās paribes apgabala sāpes vai smaguma sajūtas. Liesas nozīmīgas palielināšanās gadījumā novērojama asimetrija kreisās paribes apgabalā vai vēdera dobuma kreisajā pusē.
Anomālijas
Liesas attīstīšanās anomālijas gadās ārkārtīgi reti. No anomālijām sastopamas:
Mehāniski bojājumi
Vaļēji bojājumi mēdz būt transabdomināli un transtorakāli, bet pēc ievainojoša priekšmeta — duroši-griezošie, šautie un citi.
Slēgtie bojājumi
Slēgtie bojājumi var rasties pēc vēdera trulas traumas, kritiena no augstuma. Var rasties normālas liesas spontānie plīsumi. To bieži var novērot dažu slimību dēļ, kuras pavada liesas palielināšanās un tās struktūras izmaiņas (malārija, infekciozā mononukleoze). Īpašu vietu ieņem augšējo vēdera dobuma orgānu operācijas (piemēram, gastroektomijas, kuņģa rezekcijas u.c.) laikā iegūti liesas bojājumi.
Pēc trulas vēdera traumas izšķir vienmomento un divmomento liesas plīsumu. Pirmā gadījumā no paša sākuma veidojas liesas kapsulas defekts un tad priekšplānā izpaužas lielas un mazas intensitātes iekšķīgas asiņošanas simptomi. Divmomentā liesas plīsumā vispirms veidojas zemkapsulas hematoma bez kapsulas viengabalainuma bojājuma, un tikai pēc kāda laika (dažām dienām vai nedēļām) pat nelielas fiziskas slodzes ietekmē izveidojas kapsulas plīsums ar hematomas iziešanu vēdera dobumā un iekšķīgas asiņošanas attīstīšanos.
Abscesi
Liesas abscess kā patstāvīga slimība sastopams reti. Biežāk tas sākas infekcijas pāriešanā no blakus orgāniem, kad tos bojājis strutains iekaisums. Infekcija var nonākt liesā caur asinīm — septiski-piēmisko procesu, osteomielīta, septiska endokardīta, pēcdzemdības sepses gadījumā. Atsevišķos gadījumos abscess var attīstīties, inficējoties ar tīfu, malāriju, dizentēriju, skarlatīnu, difteriju un citām slimībām. Pēc infarkta strutošanas, pēc hematomas, cistas, vai atvērto brūču gadījumā u.t.t. arī var attīstīties liesas abscess. Strutas ir asiņainas, tumši sarkanas, dažreiz tumši brūnas, ar smagu smaku. Liesas abscesi var būt:
Infarkts
Visbiežāk liesas infarkts novērojams portālas hipertensijas gadījumā. Infarkts rodas asinsvadu (liesas artērijas zaru) trombozes un embolijas gadījumā. Novērojams septiska endokardīta, tīfa gadījumā, pēc traumas u.t.t. Bojātās liesas platums ir atkarīgs no aizsprostotā asinsvada lieluma.
Infekcijas slimības
Dažas infekcijas var ietekmēt liesas veselību.
Cistas
Liesai var būt neparazitāras vai parazitāras cistas. Savukārt pirmās iedalās īstās un viltus cistās. Parazitāras cistas ir biežāk sastopamas no abiem cistu veidiem.
Neparazitāras cistas
Neparazitāras cistas sastopamas retāk nekā parazitāras. Tās var būt īstas vai viltus. Īsto cistu sienas sastāv no saistaudiem, izklātas no iekšpuses ar endoteliālo vai epiteliālo segumu. Viltus cistu sienas nesatur endoteliālu (epiteliālu) segumu un sastāv vienīgi no saistaudu apvalka. Šāds cistu iedalījums ir diezgan noteikts. Pēc ilgstoša spiediena endotēlijs, kas izklāj cistas sienu, var atrofēties.
Īstās liesas cistas ir iedzimtas anomālijas, kas rodas embrioģenēzes traucējuma dēļ un ir attīstības vaina. Viltus cistas ir iegūstamas un parasti (pusē no gadījumiem) veidojas pēc traumām, infekcijām (tīfa, malārijas) un kā sekas pēc liesas infarkta, kā arī var veidoties no hematomas. Iedzimtas cistas gadās reti.
Šāda veida cistas veidojas visbiežāk sievietēm 20—25 gadu vecumā.
Pēc cistā esoša satura raksturojuma cistas iedala: serozās, hemorāģiskās un jauktās. Tās var būt vienīgas vai daudzas. Lielumi variē no maza zirnīša līdz bumbas lielumam. Šķidruma daudzums cistā var būt līdz pat 6—10 litriem.
Izmeklējumi
Liesa izmeklējumā lielu lomu spēlē objektīva liesas izmeklēšana:
Krogasēta (Strūžānu pagasts)
Krogasēta ir skrajciems Rēzeknes novada Strūžānu pagastā. Izvietojies pagasta dienvidaustrumu daļā 1 km no pagasta centra Strūžāniem, 26 km no novada centra Rēzeknes un 246 km no Rīgas.
Intervija ar vampīru: Vampīra hronikas
"Intervija ar vampīru: Vampīra hronikas" (en) ir 1994. gada ASV šausmu filma, kuras režisors ir Nīls Džordans. Galvenās lomas atveido Toms Krūzs, Breds Pits, Stīvens Rea, Kirstena Dansta un Antonio Banderass. Filmas pirmizrāde notika.
Vampīrs pastāsta savu dzīves stāstu, kurā ietilpst mīlestība, nodevība, vientulība un bads.
Tenīši
Tenīši (arī Kānadžu kakts) ir mazciems Pāles pagastā, Limbažu novadā. Atrodas 103 km attālumā no Rīgas, 1 km uz dienvidrietumiem no Ārciema.
Mazciema apkārtnē atrodas Ārciema dzirnavu ezers un Ārciema parks.
Brodas cietoksnis
Brodas cietoksnis ir cietoksnis Horvātijas Slavonski Brodas pilsētā.
Cietoksni Dravas upes kreisajā krastā 18. gadsimtā uzbūvēja Austrijas erchercogiste aizsardzībai pret Osmaņu impēriju. Tas tika izbūvēts pēc de Vobāna sistēmas un garnizonā varēja būt 4000 karavīru un 150 lielgabalu. Kaut arī tas bijis pierobežas cietoksnis, Brodas cietoksnis nav piedzīvojis karadarbību un ir relatīvi labi saglabājies.
Linda Morē
Linda Morē (en; dzimusi ) ir Kanādas brīvā stila cīkstone.
Linda Morē izcīnīja zelta medaļu 2019. gada cīņas sporta pasaules čempionātā (brīvais stils, svara kategorija līdz 59 kg) un bronzas medaļu 2016. gada cīņas sporta pasaules čempionātā (brīvais stils, svara kategorija līdz 60 kg). Viņa ir arī divkārtēja 2016. un 2018. gada pasaules universitāšu čempionāta zelta medaļniece un 2016. gadā uzvarējusi Nāciju Sadraudzības čempionātā cīņas sportā.
Visvaldis Melderis
Visvaldis Melderis (dzimis, miris ) bija latviešu basketbolists, Latvijas basketbola izlases dalībnieks.
Dzīvesgājums
Visvaldis Melderis dzimis 1915. gada 19. janvārī Jelgavā Pētera un Margrietas (dzim. Rozenes) Melderu ģimenē. Tēvs bija Jelgavas pamatskolas skolotājs. Ģimenē bez Visvalža auga vēl trīs dēli — botāniķis Aleksandrs Melderis (1909—1986), jurists Jānis Melderis (1910—1990) un inženieris Leonīds Melderis (1912—?). Pirmā pasaules kara laikā (1915) ģimene devās bēgļu gaitās uz Krieviju uz Tulu, vēlāk uz Kijevu. Latvijā ģimene atgriežas 1920. gadā.
Spēlējis Rīgas ASK basketbola komandā. Trīs reizes izcīnījis Latvijas čempiona titulu (1939, 1940, 1942).
Spēlējis arī futbolu, tāpat 1934. gada Latvijas čempionātā vieglatlētikā izcīnījis 3. vietu lodes grūšanā.
Otrajā pasaules karā iesaukts Latviešu leģiona 19. divīzijā, 1944. gada 14. jūlijā kritis atkāpšanās kaujās Latvijas robežas tuvumā pie Opočkas.
Kalvo
Kalvo var būt:
Puniška
Izteka - no Unguru purva. Tek dienvidu virzienā. Ietek Daugavā pie Bandališkiem dabas parka Daugavas loki teritorijā. Upi šķērso valsts autoceļi V637 (Izvalta – Naujenes stacija – Krīvāni) un A6 (Daugavpils šoseja), kā arī dzelzceļa līnija Daugavpils—Indra. Upes krastos atrodas Guļina, Melderiški.
Matiass Mitinens
Matiass Mitinens (fi; dzimis ) ir Somijas hokejists, spēlē uzbrucēja pozīcijā. Pašlaik (2018) Mitinens pārstāv KHL klubu Rīgas "Dinamo".
Krievijas Impērija 1912. gada vasaras olimpiskajās spēlēs
Krievijas Impērija piedalījās 1912. gada vasaras olimpiskajās spēlēs, kas notika Zviedrijas galvaspilsētā Stokholmā no 1912. gada 6. jūlija līdz 22. jūlijam. Šīs bija trešās un arī pēdējās vasaras olimpiskās spēles, kurās piedalījās Krievijas Impērija.
Matiass Mitinens
Karjera
Savu karjeru Mitinens sāka Somijas hokeja līgas klubā Tamperes "Ilves". Vēlāk spēlējis gan Jiveskiles JYP, gan VHL klubā Ustjkamenogorskas "Kazzinc-Torpedo". Mitinens pievienojās Allsvenskan klubam Västerås, bet pēc sezonas pievienojās Kuopio "KalPa". sezonu Mitinens sāka KHL klubā Pekinas "Kunlun Red Star", bet beidza Podoļskas "Vitjaz". pievienojās Rīgas "Dinamo".
Krievijas Impērija 1912. gada vasaras olimpiskajās spēlēs
Rezultāti
1912. gada Stokholmas spēlēs Krievijas Impērija izcīnīja 5 olimpiskās medaļas (2 sudraba un 3 bronzas medaļas). Divas medaļas (sudraba un bronzas medaļa) tika izcīnītas šaušanā un pa vienai medaļai airēšanā, burāšanā un cīņas sportā. Igauņu cīkstonis Martins Kleins bija vienīgais sportists, kas individuālajās sacensībās Krievijas Impērijai izcīnīja sudraba medaļu. Starp medaļniekiem bija arī Latvijas pārstāvis sporta šāvējs Haralds Blaus, kurš šajās spēlēs izcīnīja bronzas medaļu.
Sadalījums sporta veidiem
• — startēja viens un tas pats sportists vairākos sporta veidos.
Starptautiskā Biatlona savienība
Starptautiskā Biatlona savienība (en — IBU) ir vadošā biatlona pārvaldes organizācija pasaulē. Tās galvenā mītne atrodas Austrijas pilsētā Zalcbrugā. IBU tika nodibināta 1993. gada 2. jūlijā. Līdz tam sacensības biatlonā pārvaldīja Starptautiskā Modernās pieccīņas un biatlona savienība (UIPMB). Kopš 2018. gada septembra tās prezidents ir zviedrs Ulle Dālins. Pašlaik IBU sastāvā ir 56 nacionālās federācijas, tajā skaitā Latvijas Biatlona federācija.
Nozīmīgākās IBU organizētās sacensības ir Pasaules čempionāts biatlonā un Pasaules kauss biatlonā. Tāpat savienība organizē arī IBU kausu, Pasaules čempionātu biatlonā junioriem, kā arī kontinentālā līmeņa sacensības. IBU pārziņā ir arī sacensības vasaras biatlonā.
Polikarps
Svētais Polikarps (el, la; dzimis 69. gadā, miris 156. gadā) bija 2. gadsimta Smirnas bīskaps un moceklis. Pēc Ireneja ziņam, kas bija viņu klausījies, kā arī pēc Tertuliāna ziņam, Polikarps bija Apustuļa Jāņa skolnieks. Polikarps tiek uzskatīts par t.s. vēstules filipiešiem autoru. Esot sodīts ar nāvi sadedzinot, tomēr, kad liesmas brīnumaini neiedarbojušās, nodurts.
Ivans (personvārds)
Ivans ir slāvu cilmes vīriešu personvārds. Izplatīts bijušās PSRS valstīs, kā arī vairākās valstīs ārpus tās. Saskaņā ar Pilsonības un migrācijas lietu pārvaldes datiem, Latvijā ir reģistrētas 6019 personas ar vārdu Ivans. No šī personvārda ir cēlies izplatīts uzvārds Ivanovs.
C/2011 L4
PANSTARRS komēta (oficiālais apzīmējums C/2011 L4) ir neperiodiskā komēta. 2011. gada 6. jūnijā komētu atklāja ar Pan-STARRS sistēmas pirmo teleskopu PS1, kas atrodas Haleakala kalna virsotnē Maui salā Havajās. 2013. gada martā, kad komēta atradās perihēlija tuvumā, tā kļuva redzama pat ar neapbruņotu aci. Tās redzamais spožums perihēlija laikā bija aptuveni +1m. Latvijā komēta bija vērojama drīz pēc saules rieta zemu pie horizonta rietumos.
Komētas orbīta
Komēta ieradās no Orta mākoņa un 2013. gada 5. martā palidoja garām Zemei apmēram 1,09 AU attālumā. Tiek lēsts, ka nākamreiz komēta varētu atgriezties pēc apmēram 106000 gadiem.
Biatlons 2022. gada ziemas olimpiskajās spēlēs — masu starts sievietēm
Masu starts sievietēm bija viena no 11 disciplīnām biatlonā 2022. gada ziemas olimpiskajās spēlēs. Sacensības notika Džandzjakou biatlona centrā, Džandzjakou 2022. gada 18. februārī. Tajās bija pārstāvēti 30 sportisti no 15 valstīm. Sportistiem bija jāveic 12,5 kilometru slēpojums ar šaušanu četras reizes.
Olimpisko zelta medaļu ieguva Francijas sportiste Žistīne Brezā-Bušē (finiša laiks — 40:18.0), sudraba medaļu ieguva Norvēģijas sportiste Tīrila Ekhofa (finiša laiks — 40:33.3), savukārt arī bronzas medaļu ieguva Norvēģijas sportiste Marte Olsbu-Reiselanne (finiša laiks — 40:52.9). Francijas sportiste Brezā-Bušē izcīnīja savu pirmo olimpisko zelta medaļu, savukārt Norvēģijas sportiste Reiselanne izcīnīja piekto olimpisko medaļu šajās olimpiskajās spēlēs.
Pārstāvētās valstis un sportisti
Sacensībās startēja 30 sportisti no 15 valstīm.
Iekavās norādīts sportistu skaits no attiecīgās valsts.
Viļums
Viļums var būt:
Zande
Zande var būt:
Kovališki
Kovališki var būt:
Tereki
Tereki ir ciems Pušmucovas pagastā, Ciblas novadā. Atrodas 275 km attālumā no Rīgas.
876. gads
876. gads (DCCCLXXVI) bija garais gads, kas pēc Jūlija kalendāra sākās svētdienā.
Kovališki (Lauderu pagasts)
Kovališki ir apvidus (pēc LĢIA gatiem) vai ciems (pēc adresu reģistra datiem) Zilupes novada Lauderu pagastā. Izvietojies pagasta ziemeļu daļā 3,6 km no pagasta centra Lauderiem, 11,8 km no novada centra Zilupes un 300,3 km no Rīgas.
Apdzīvotā vieta izvietojusies nomaļus no vietējas nozīmes autoceļiem.
Miluza
Miluza ir pilsēta Francijas ziemeļaustrumos, Elzasas reģionā, Augšreinas departamentā. Atrodas netālu no Francijas robežas ar Vāciju un Šveici. 2009. gadā Miluzā dzīvoja aptuveni 111 tūkstoši iedzīvotāju, un pēc šī rādītāja tā ir lielākā Augšreinas departamenta pilsēta un otra lielākā Elzasas pilsēta aiz Strasbūras.
Miluza ir izslavēta ar muzejiem. Pilsētā atrodas Nacionālais automašīnu muzejs (Cité de l'automobile) un Nacionālais vilcienu muzejs (Cité du train), kas ir lielākie automašīnu un vilcienu muzeji Francijā. Miluzā atrodas Augšelzasas universitāte.
Džeka Rasela terjers
Džeka Rasela terjers (en) ir suņu šķirne: dzīvīgs, pašpārliecināts, strādīgs, spēcīgs un gudrs suns, kas tika izveidots Lielbritānijā aptuveni pirms 200 gadiem lapsu medībām, lai neļautu rudajai lapsai paglābties zem zemes un izdzītu to no alas. Lai gan Latvijā šī šķirne zināma jau vismaz trīsdesmit gadus, populāra kļuvusi tieši pēdējos gados.
Vēsture
Džeka Rasela terjera izcelšanās saistās ar 19. gadsimtu un mācītāju Džonu, sauktu arī par Džeku, Raselu, kura vārdā šī suņu šķirne ir nodēvēta. Džons Rasels dzimis 1795. gadā. Viņa tēvs bija garīdznieks un fanātisks lapsu mednieks. Savos memuāros Rasels rakstījis, ka 1819. gadā viņš nopircis terjera kuci Trampu, kura kļuva par jaunās šķirnes iedvesmotāju. 1859. gadā Rasels pārcēlās uz Devonu, kas atrodas Anglijas dienvidu daļā. Tur viņš turpināja medīt un audzēt savus suņus. Šajā laikā viņš jau bija izveidojis savu lapsu dzinējsuņu un foksterjeru baru. Viņa neatlaidīgie, gandrīz pilnīgi baltie foksterjeri kļuva leģendāri.
Pēc 1859. gadā notikušās suņu izstādes Rasels kļuva par ievērojamu terjeru un dzinējsuņu tiesnesi, bet 1873. gadā viņš piedalījās Kenelkluba (Kenel Club, KC) dibināšanā.
Lai aizsargātu Džeka Rasela terjerus, 20. gadsimta 70.gados izveidoja vairākus suņu klubus. Lielbritānijas Džeka Rasela terjeru klubs, ko nodibināja 1974. gadā, ņemot vērā šķirnes standarta lielo amplitūdu, vēl aizvien aizstāv Džeka Rasela terjera intereses. Amerikas Džeka Rasela terjera klubu izveidoja 1876. gadā. Šis klubs pieņēma Hainemana izstrādāto šķirnes standartu, kurš atbalstīja sākotnējo suņa tipu ar salīdzinoši garākām kājām. Amerikas Džeka Rasela klubs cēla iebildumus pret Amerikas Kenelkluba (American Kennel Club, AKC) apstiprināto šķirnes standartu, jo vēlējās šo suņu šķirni turēt tālāk no izstāžu ringa un atgriezties pie īstā darba suņu šķirnes pirmsākuma. Suņu audzētāju grupa 1985. gadā nodibināja Džeka Rasela terjeru audzētāju biedrību, kuru atbalstīja oriģinālo variantu, tomēr gribēja to darīt AKC paspārnē. 2000. gadā AKC atzina Džeka Rasela terjera šķirni, bet 2003. gadā to pārdēvēja par Pārsona Rasela terjera šķirni, tādā veidā atspoguļojot, ka šī šķirne tika radīta Lielbritānijā. Tajā pašā laikā Amerikas Džeka Rasela terjeru audzētāju biedrību nosauca par Amerikas Pārsona Rasela terjeru biedrību. Starp šo biedrību un Amerikas Pārsonu Rasela terjeru klubu vēl aizvien valda domstarpības. Tas ir ironiski, jo publikas sirdis, kā šķiet, ir iekarojis Džeka Rasela terjera īskājainais tips. Lai saglabātu šos suņus 1996. gadā nodibināja Anglijas rosīgo terjeru klubu, kuru 1999. gadā nomainīja Anglijas Džeka Rasela terjera klubu apvienība. Īskājainie Rasela terjeri tagad ir iekļauti AKC cita veida suņu sarakstā.
Izskats
Plakans, starp ausīm plats galvaskauss, ķīļveida galva, spēcīgi žokļi, lieli zobi. Tumšas mandeļveida acis, V veida ausis glīti noliektas uz priekšu, locījuma vieta neatrodas augstāk par galvas virspusi. Garš kakls, ķermenis mazliet garāks nekā suņa augums skaustā, vidēji dziļš krūškurvis; spēcīga, taisna, lokana mugura, viegli izliekti gurni, muskuļoti krusti. Asti senāk saīsināja; tā sākas mēreni augstu un ir vidēji gara, vēlams — taisna; kad suns ir aktīvs, viņš asti izslien uz augšu. Viņam ir šaurs un lokans krūškurvis, kas ļauj manevrēt pazemes ierobežotajās platībās, atlētiska ķermeņa uzbūve un lieli soļi.
Kažoks balts vai pārsvarā balts ar melniem, citrondzelteniem vai dzeltenbrūniem plankumiem. Tas var būt asspalvains vai gluds; tas ir dabiski raupjš, taisns, cieši piegulošs, blīvs, ar biezu pavilnu. Kažoks nosedz arī vēderu un sānu apakšpusi; tas pasargā suni no sliktiem laikapstākļiem. Āda ir bieza un vaļīga.
Augums: suņi (ideālā variantā) — 36 cm, kuces (ideālā variantā) — 33 cm
Uzvedība
Džeka Rasela terjeram piemīt neizsīkstoša enerģija, izturība un pacietība. Terjeri ir uzticīgi un nereti kauslīgi. Džeka Rasela terjers spēj ļoti ātri mācīties, taču viņam piemīt tendence visu darīt pēc sava prāta. Džeka Rasela terjers ir ļoti uzticīgs savam saimniekam. Džeka Rasela terjers labi sadzīvo ar citiem mājdzīvniekiem un mīl rotaļāties ar bērniem. Šim sunim piemīt tieksme dominēt, viņš var izturēties pārdroši pret lielākiem suņiem. Kaut gan šis suns var būt lielisks cilvēka kompanjons, jāņem vēra, ka terjeram piemīt tieksme rakt un riet, viņam vajag bieži izkustēties un izklaidēties.
Ārējās saites
Džeka Rasela terjers - suns pret depresiju
Bjelovaras-Bilogoras župānija
Bjelovaras-Bilogoras župānija (hr) ir župānija Horvātijas ziemeļu daļā.
Dzenīšu vītols
Dzenīšu vītols ir dižkoks Smiltenes novada Apes pagastā, Latvijas (iespējams, arī Baltijas un Eiropas) dižākais baltais vītols. Aug Vaidavas labā krasta palieņu pļavā pie vecupes ezeriņa 150 m no Dzenīšu mājām. Apkārtmērs 8,70 m (mērīts 1,3 m augstumā), tuvāk zemei 9,06 m (mērīts 0,5 m augstumā). Augstāk koks sadalās 28 žuburos, veidojot lodveida vainagu. Daļa žuburu atlūzuši. Valsts nozīmes aizsargājams dabas piemineklis. Koku ap 1880. gadu iestādījis Blumvikužu māju saimnieks, lai iezīmētu savas zemes robežu.
Netālu atrodas vēl divi vītoli ar dižkoka statusu.
SpaceX Crew-6
SpaceX Crew-6 ir ASV uzņēmuma SpaceX kosmosa kuģa Crew Dragon lidojums. Tas orbītā tika palaists 2023. gada 27 februārī NASA uzdevumā Commercial Crew Development programmā.
Crew-6 tika izmantots kosmosa kuģa nolaižamais aparāts Endeavour (C206), kas kosmosā bija lidojis trīs reizes. Nesējraķetei izmantota jauna pirmā pakāpe (sērijas numurs B1078)
Apkalpe
Crew-6 apkalpe augšupceļā un lejupceļā:
Lidojuma gaita
SpaceX Crew-6 tika palaists 05:34:14 UTC ar nesējraķeti Falcon 9 Block 5 no Kanaveralas zemesraga Gaisa spēku stacijas starta laukuma SLC-39A. Pēc derīgās kravas atdalīšanas raķetes pirmā pakāpe nolaidās uz peldošas platformas Just Read the Instructions (JRTI) Atlantijas okeānā.
3. martā 06:40 UTC Endeavour automātiskā režīmā saslēdzās ar SKS pie Harmony modulim augšpusē pievienotā adaptera PMA-3 saslēgšanās mezgla IDA-3.
Beļģijas revolūcija
[[Attēls:Verenigd Koninkrijk der Nederlanden (tot 1830).png|thumb|right|Nīderlandes Apvienotās Karalistes dalīšanas (1831-1839).
SpaceX Crew-6
Lidojuma gaita
6. maijā notika kosmosa kuģa pārvietošana no vienas pieslēgvietas uz citu, lai atbrīvotu vietu kravas kuģim SpaceX CRS-28, kam plānots stacijā ierasties jūnija sākumā. Crew-6 apkalpe (Bovens, Hoburgs, El Nejadi un Fedjajevs) manevru laikā atradās kosmosa kuģī. Tas 11:23 UTC atvienojās no Harmony augšējā mezgla IDA-3, un 12:01 UTC pieslēdzās pie Harmony priekšgala saslēgšanās mezgla IDA-2.
Beļģijas revolūcija
1831. gada dalīšana:
1839. gada dalīšana:
Beļģijas revolūcija 1830.-1831. gadā bija galvenokārt katoļu apdzīvoto dienvidu reģionu sacelšanās, kas noveda pie Nīderlandes Apvienotās Karalistes sadalīšanas un Beļģijas Karalistes izveidošanas. 1839. gadā notika Limburgas un Luksemburgas sadalīšana starp Beļģijas un Nīderlandes karalistēm.
Priekšvēsture
Pēc veiksmīgās sacelšanās 1813. gadā pret Napoleona okupāciju Nīderlandes Republika 1815. gada Vīnes kongresā saņēma Dienvidnīderlandes teritorijas un jaunizveidotās Apvienotās Nīderlandes Karalistes atzīšanu.
Nīderlandes Apvienotās Karalistes dienvidu reģionos dzīvoja galvenokārt katoļi, puse no kuriem runāja franciski. Šīs teritorijas pēc Nīderlandes Neatkarības kara bija palikušas Spānijas un vēlāk Francijas pārvaldībā. 1815. gadā konservatīvie katoļu bīskapi bija aizlieguši dienvidniekiem ieņemt valdības posteņus, tādējādi skaitliski vairākumā esošos katoļus pārvaldīja holandiešu protestanti. Šajos apgabalos veidojās neapmierinātība ar protestantisko nīderlandiešu kontroli pār valsti, karaļa Villema I despotisko varu un pieaugošajām ekonomikas problēmām, kuras tradicionālajā dienvidu saimniecībā radīja ziemeļu nīderlandiešu liberālā ekonomika.
Norise
1830. gada 25. augustā Briselē izcēlās nekārtības, kuru laikā tika izdemolēti veikali. Tajā dienā rādītās patriotiskās operas skatītāji pievienojās nemiernieku pūlim. Drīz sekoja sacelšanās arī citās pilsētās un ciemos. Dienvidnieki vēlējās lielāku administratīvo autonomiju. Villems I kārtības ieviešanai uz dienvidiem nosūtīja 8000 kareivju, kam kauju laikā no 23. līdz 26. septembrim neizdevās ieņemt Briseli. Dienvidnieki un franciski runājošie sāka dezertēt no holandiešu kontrolētās armijas. 26. septembrī Briselē tika sasaukti ģenerālštati, kas 4. oktobrī nobalsoja par atdalīšanos un neatkarību.